חאמה ביליאט

חאמה ביליאט (באנגלית: Khama Billiat; נולד ב-19 באוגוסט 1990 בהארארה, זימבבואה) הוא כדורגלן זימבבואי המשחק בעמדת הקשר התקפי ויכול להיות מתופקד בנוסף בעמדת החלוץ בקייזר צ'יפס מהליגה הדרום אפריקאית PSL ובנבחרת זימבבואה.

קריירת מועדונים

חאמה ביליאט ערך את הופעת הבכורה שלו בקבוצת הבת של אייאקס ההולנדית, אייאקס קייפטאון הדרום אפריקאית בסוף אוגוסט 2010 נגד ממלודי סאנדאונס, משחק שהסתיים בניצחון קבוצתו 4-3 בפנדלים במסגרת טורניר של שמונה קבוצות שהתקיים בעיר קייפטאון. הוא נרכש מקבוצה מקומית בזימבבואה בשם CAPS יונייטד שלושה חודשים לאחר שקנתה אותו בעצמה.

ב-21 ביולי 2012 במפגש ידידות שלא במסגרת העונה הסדירה, אייאקס קייפטאון פגשה את מנצ'סטר יונייטד למשחק שהסתיים בתוצאה 1-1, שבו ביליאט זכה לשבחים מבלמה הוותיק של מנצ'סטר, ריו פרדיננד שתיאר את הקשר ההתקפי כזריז רגליים, בעל שליטה יוצאת דופן בכדור ושחקן שמרגש לצפות בו.

לאחר התרשמות בלוקומוטיב מוסקבה הרוסית בקיץ 2013, חתם ביליאט לחמש שנים דווקא בממלודי סאנדאונס הדרום אפריקאית שם זכה בשתי אליפויות. באחרונה שבהן בעונת 2015-16 הוביל את הקבוצה עם 12 שערים.

בקיץ 2018 חתם בקייזר צ'יפס.

נבחרת זימבבואה
חאמה ייצג את זימבבואה בנבחרות הנוער שלה. ב-26 במרץ 2011 ערך את הופעת הבכורה שלו בנבחרת הבוגרת במסגרת משחקי מוקדמות גביע אפריקה לאומות 2013 נגד נבחרת מאלי. בחודש אוגוסט של אותה השנה, כבש ביליאט את שער הבכורה שלו בנבחרת במסגרת משחק ידידות נגד נבחרת זמביה.

תארים
קבוצתיים
 ליגת העל של דרום אפריקה (2): 2013/14, 2015/16
 ליגת האלופות של אפריקה (1): 2016

אישיים
 שחקן העונה של ליגת העל של דרום אפריקה: 2016

קישורים חיצוניים

הערות שוליים

כדורגלנים זימבבואים
קשרי כדורגל זימבבואים
חלוצי כדורגל זימבבואים
כדורגלני ממלודי סאנדאונס
כדורגלני קייזר צ'יפס
כדורגלני אייאקס קייפטאון
כדורגלני נבחרת זימבבואה
כדורגלני גביע אפריקה לאומות 2017
כדורגלני גביע אפריקה לאומות 2019
זימבבואים שנולדו ב-1990